Държавен вестник, бр. 25, 2017 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  25
(2) Корекции на цените могат да се напра-
вят, в случай че действителните приходи на 
енергийното предприятие осигуряват различен 
от прогнозния размер приходи за покриване 
на разходите, свързани със задължения към 
обществото, като разликата се отразява в приз­
натите необходими приходи на енергийното 
предприятие за следващия ценови период.
(3) Механизмът за разплащане на разходите, 
произтичащи от изпълнение на задължения 
към обществото на съответните енергийни 
предприятия, свързани със сигурността на 
снабдяването, включително за защита на 
обектите, представляващи критична инфра-
структура в енергетиката, се определя с ре-
шение на комисията.
Чл. 40. Комисията има право при необ-
ходимост да изменя утвърдените цени на 
електрическата енергия по време на ценовия 
период, но не по-често от веднъж на кален-
дарно тримесечие, като:
1. изменя разполагаемостта по чл. 21, 
ал. 1, т. 21 от Закона за енергетиката, както 
и количеството електрическа енергия на об-
ществения доставчик, в съответствие с които 
производителите и/или общественият достав-
чик са длъжни да сключват сделки с крайните 
снабдители, при съобразяване с енергийния 
баланс с цел осигуряване на максимална 
защита на интересите на крайните клиенти 
и при спазване на принципа за осигуряване 
на баланс между интересите на енергийните 
предприятия и клиентите;
2. изменя размера на технологични разходи 
на енергийните предприятия при производ-
ство, пренос и разпределение на електрическа 
енергия, като определя целевите им стойности 
при спазване на принципа за осигуряване 
на баланс между интересите на енергийните 
предприятия и клиентите;
3. изменя признатия размер на други 
ценообразуващи елементи при спазване на 
принципа за осигуряване на баланс между 
интересите на енергийните предприятия и 
клиентите.
Г л а в а  ч е т в ъ р т а
РЕД ЗА УТВЪРЖДАВАНЕ, ОПРЕДЕЛЯНЕ 
И ИЗМЕНЕНИЕ НА ЦЕНИ
Чл. 41. (1) Енергийните предприятия по-
дават заявления в комисията по утвърдени от 
нея образци за утвърждаване на:
1. необходими приходи и цени, както и 
всички свързани с тях показатели и коефи-
циенти за изменението им по време на регу-
латорния период;
2. промяна в тарифната структура;
3. изменение на действащи цени;
4. друго, свързано с правомощията на ко-
мисията по ценовото регулиране.
(2) Заявленията по ал. 1 се подават не 
по-късно от 3 месеца преди изтичането на 
стария ценови период или влизането в сила 
на предлаганото изменение на действащи 
цени и/или тарифни структури.
Чл. 42. (1) Заявленията се проверяват за 
съответствие с изискванията на наредбата в 
7-дневен срок от постъпването им.
(2) Когато се установи нередовност на за-
явлението, на заявителя се изпраща писмено 
съобщение да отстрани допуснатите нередов-
ности в срок 7 дни.
(3) Ако в срока по ал. 2 заявителят не 
отстрани нередовностите, преписката не се 
разглежда по същество и се прекратява с 
решение на комисията.
(4) На заявителя се изпраща писмено 
уведомление, че преписката е прекратена и 
заявлението не подлежи на разглеждане по 
същество.
Чл. 43. (1) Към заявлението за утвържда-
ване на необходими приходи, цени и тарифни 
структури лицензиантите представят в ко-
мисията информация за 12-месечен отчетен 
период, наречен базисна година.
(2) Към заявлението по ал. 1 се прилагат и:
1. годишен финансов отчет с приложения 
към него, изготвен в съответствие с изисква-
нията на Закона за счетоводството и прило-
жимите счетоводни стандарти;
2. финансово-счетоводна информация в 
съответствие с чл. 4 и 5 за базисната година;
3. технико-икономически данни, вклю-
чително месечни отчети за продажбите 
през базисната година, както и всяка друга 
информация, свързана с предлаганите за ут-
върждаване цени, изисквана в съответствие 
с решението на комисията по чл. 5; 
4. информация по групи клиенти за базис-
ната година, включително брой на клиентите, 
продажби на енергия, приходи и данни за 
фактурирането;
5. други данни, които енергийното пред-
приятие счита за необходимо да представи в 
подкрепа на подаденото заявление или изис-
кани от комисията;
6. документ за платена такса за разглеждане 
на заявлението.
(3) Документите по ал. 2 се представят в 
комисията на електронен и на хартиен носител, 
заверени с подпис на представляващия енер-
гийното предприятие и печат на енергийното 
предприятие.
(4) Енергийните предприятия представят 
необходимите доказателства за достоверността 
на данните и информацията.
(5) Заявлението за утвърждаване на необ-
ходими приходи, респективно цени, съдържа 
данни за базисната година, прогнозна инфор-
мация за новия ценови период (разходи, ко-
личества за осъществяване на лицензионната 
дейност, инвестиции и др.).